CELEX: 62013TB0003
Language: sl
Date: 2014-09-29 00:00:00
Title: Zadeva T-3/13: Sklep Splošnega sodišča z dne 29. septembra 2014  – Ronja proti Komisiji (Ničnostna tožba — Dostop do dokumentov — Uredba (ES) št. 1049/2001 — Dokumenti, ki so bili izmenjani v okviru pritožbe v zvezi s prenosom Direktive 2001/37/ES — Dokumenti, ki izvirajo iz države članice — Nasprotovanje države članice — Delna zavrnitev dostopa — Sklep o odobritvi neomejenega dostopa na podlagi ukrepa procesnega vodstva — Ustavitev postopka — Dokumenti, ki izvirajo od Komisije — Sklep o odobritvi neomejenega dostopa — Nezmožnost Komisije, da proti Avstriji začne postopek zaradi neizpolnitve obveznosti — Nedopustnost)

17.11.2014   
            
            
               SL
            
            
               Uradni list Evropske unije
            
            
               C 409/40
            
         Sklep Splošnega sodišča z dne 29. septembra 2014 – Ronja proti Komisiji
   (Zadeva T-3/13) (1)
   
   ((Ničnostna tožba - Dostop do dokumentov - Uredba (ES) št. 1049/2001 - Dokumenti, ki so bili izmenjani v okviru pritožbe v zvezi s prenosom Direktive 2001/37/ES - Dokumenti, ki izvirajo iz države članice - Nasprotovanje države članice - Delna zavrnitev dostopa - Sklep o odobritvi neomejenega dostopa na podlagi ukrepa procesnega vodstva - Ustavitev postopka - Dokumenti, ki izvirajo od Komisije - Sklep o odobritvi neomejenega dostopa - Nezmožnost Komisije, da proti Avstriji začne postopek zaradi neizpolnitve obveznosti - Nedopustnost))
   2014/C 409/57
   Jezik postopka: nemščina
   
      Stranki
   
   
      Tožeča stranka: Ronja s.r.o. (Znojmo, Češka republika) (zastopnik: E. Engin-Deniz, odvetnik)
   
      Tožena stranka: Evropska komisija (zastopnika: M. Noll-Ehlers in C. Zadra, zastopnika)
   
      Predmet
   
   Na eni strani predlog za razglasitev ničnosti sklepov Komisije z dne 6. septembra in 8. novembra 2012, s katerima je zavrnjen neomejen dostop do dopisov, ki sta si jih Komisija in Republika Avstrija izmenjali v okviru pritožbe 2008/4340, ki jo je tožeča stranka vložila v zvezi s prenosom Direktive 2001/37/ES Evropskega parlamenta in Sveta z dne 5. junija 2001 o približevanju zakonov in drugih predpisov držav članic o izdelavi, predstavitvi in prodaji tobačnih izdelkov (UL, posebna izdaja v slovenščini, poglavje 15, zvezek 6, str. 147), in na drugi strani predlog za ugotovitev, da je Komisija nezakonito opustila uvedbo postopka zaradi neizpolnitve obveznosti proti Republiki Avstriji zaradi kršitve člena 13 Direktive 2001/37 in člena 34 PDEU.
   
      Izrek
   
   
               1.
            
            
               Postopek v zvezi z drugim delom predlogov družbe Ronja s.r.o. se v delu, v katerem se nanaša na razglasitev ničnosti sklepa Evropske komisije z dne 8. novembra 2012, s katerim je bil zavrnjen neomejen dostop do dopisov Republike Avstrije z dne 19. februarja in 8. maja 2009, naslovljenih na Komisijo, in dopisov, ki sta si jih ti izmenjali v okviru pritožbe 2008/4340, ki jo je družba Ronja vložila v zvezi s prenosom Direktive 2001/37/ES Evropskega parlamenta in Sveta z dne 5. junija 2001 o približevanju zakonov in drugih predpisov držav članic o izdelavi, predstavitvi in prodaji tobačnih izdelkov (UL, posebna izdaja v slovenščini, poglavje 15, zvezek 6, str. 147), ustavi.
            
         
               2.
            
            
               V preostalem se tožba zavrže kot nedopustna.
            
         
               3.
            
            
               Družba Ronja nosi svoje stroške in stroške Komisije, ki so bili priglašeni v zvezi s predlogi za razglasitev ničnosti, ki so bili vloženi zoper sklep Komisije z dne 6. septembra 2012, s katerim je Komisija odobrila dostop do dopisov z dne 23. decembra 2008 in 18. marca 2009, naslovljenih na Republiko Avstrijo in izmenjanih med njima v okviru pritožbe 2008/4340, predlogi, naj se ji odobri neomejen dostop do zahtevane dokumentacije, in predlogi za ugotovitev, da je Komisija nezakonito opustila uvedbo postopka zaradi neizpolnitve obveznosti proti Republiki Avstriji.
            
         
               4.
            
            
               Komisija nosi svoje stroške in stroške družbe Ronja, ki jih je ta priglasila v zvezi s predlogi za razglasitev ničnosti v delu, v katerem so ti vloženi zoper njen sklep z dne 8. novembra 2012.
            
         
      (1)  UL C 79, 16.3.2013.